Ceglédi Közös Önkormányzati Hivatal

Jegyzőjétől

2700 Cegléd, Kossuth tér 1.

Levélcím: 2701 Cegléd, Pf.: 85.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ügyiratszám: C/…./2026. Tárgy: **Igazgatási szünet elrendelése a Ceglédi Közös Önkormányzati Hivatalban**

Szakmai előterjesztő: dr. Diósgyőri Gitta címzetes főjegyző

Ügyintéző: Sziváki Ibolya vezető-főtanácsos

**ELŐTERJESZTÉS**

**Kőröstetétlen Község Önkormányzatának Képviselő-testületének**

2026. február 13-ai nyilvános ülésére

**Tisztelt Képviselő-testület!**

*Az igazgatási szünetről szóló 2023. évi XXVI. törvény* (a továbbiakban: Törvény) felhatalmazása szerint a 2025-ben – és minden további évben - elrendelhető igazgatási szünet *az igazgatási szünet elrendeléséről szóló 316/2024. (XI. 6.) Korm. rendelet* 1. §-aalapján „*minden évben az év decemberének 26. napját követő első munkanaptól az azt követő naptári év első munkanapját megelőző nap végéig tart.”*

<https://njt.hu/jogszabaly/2024-316-20-22.1>

A 2026-ben elrendelhető igazgatási szünet *Korm. rendelet* értelmében mindössze 4 munkanapot érint.

Az önkormányzatok képviselő-testülete hivatali szervezetük tekintetében e kormányrendeletben megállapított időszakra igazgatási szünet elrendeléséről dönthetnek, normatív határozattal.

2026-ban az igazgatási szünet elrendeléséről szóló önkormányzati határozatot legkésőbb a 2026. március 1. napjáig közzé kell tenni.

A törvényi felhatalmazás alapján elrendelt igazgatási szünet

* időtartama nem számít be hatósági és egyéb folyamatban lévő, illetve szünetelő eljárások, határidős válaszadások, adatszolgáltatások és egyes bírósági perek határidejébe – a Törvény 3. § (2) bekezdése, valamint a 7. § (3) bekezdés f) pontja értelmében;
* időtartamára eső munkanapokra a dolgozók rendes évi szabadságot vesznek ki;
* az igazgatási szünet időtartama alatt nem kell biztosítani, hogy az elektronikus ügyintézés keretében a hivatali tárhelyre érkezett üzenetek minden munkanapon átvételre kerüljenek.

2026. évi téli igazgatási szünet elrendeléséről – mely 2026. december 28. napjától 2026. január 3. napjáig tart –, valamint az igazgatási szünet ideje alatti ügyfélfogadás szüneteléséről Cegléd Város Önkormányzatának Képviselő-testülete a 2026. február 11-ei testületi ülésénén fog dönteni.

Az előterjesztést a Jogi, Gazdasági és Kulturális Bizottság megtárgyalja, a bizottság véleménye – jegyzőkönyvi kivonat formájában – a Képviselő-testület ülésén kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény* (Mötv.) 46. § (1) bekezdésben foglaltakra figyelemmel **nyilvános** ülés keretében, az Mötv. 47. (2) bekezdése alapján, figyelemmel az Mötv. 50. §-ában, foglaltakra, **egyszerű** többségi szavazati arányt igényel.

Cegléd, 2026. február 6.

dr. Diósgyőri Gitta

címzetes főjegyző

**Határozati javaslat**

**Kőröstetétlen Község Önkormányzata és Cegléd Város Önkormányzata között 2024. november 26-án, közös önkormányzati hivatal létrehozása, működtetése tárgyában létrejött közigazgatási szerződés alapján eljárva Kőröstetétlen Község Önkormányzat Képviselő-testülete**

1. Egyetért azzal, hogy - az igazgatási szünetről szóló 2023. évi XXVI. törvény és a 2026. évi igazgatási szünet elrendeléséről szóló 316/2024. (XI. 6.) Korm. rendelet alapján - Cegléd Város Önkormányzat Képviselő-testülete döntsön a téli igazgatási szünet elrendeléséről, mely szerint
   1. 2026. december 28. napjától 2027. január 3. napjáig terjedő időszakra igazgatási szünetet rendel el a Ceglédi Közös Önkormányzati Hivatalban,
   2. az igazgatási szünet időtartama alatt az ügyfélfogadást, a beadványok fogadását szünetelteti.

1. Utasítja a Ceglédi Közös Önkormányzat Hivatal a szükséges intézkedések megtételére.

Határidő: azonnal Felelős: dr. Diósgyőri Gitta

címzetes főjegyző